Elkezdődött az L-39NG gyártása - HTKA - Haditechnikai Kerekasztal
Legutóbb tavaly szeptemberben írtunk az Aero Vodochody repülőgépgyártó vállalat legújabb projektjéről, az L-39NG-ről. A jól ismert cseh kiképzőgép modernizált változatát 2014-ben jelentette be a gyártó, az első prototípus pedig nagyjából egy éve fejezte be a berepülési program első fázisát. A cég azóta sem tétlenkedett: egyrészt gőzerővel reklámozta termékét a nemzetközi piacon, másrészt pedig nekiláttak előkészíteni a további prototípusok gyártását. Legutóbb közleményük szerint ez utóbbival mostanra odáig jutottak, hogy el is kezdődhetett a termelés.
Az Aero a napokban bejelentette, hogy megkezdték további négy L-39NG előállítását. A modernizált fedélzeti rendszerekkel és új, a korábbinál jóval gazdaságosabb és könnyebb Williams FJ44-4M hajtóművekkel ellátott gépnek négy példányát készítik majd el. Ezek közül egy lesz repülőgépes prototípus, amit a berepülési program felgyorsítására szánnak, kettő a földi strukturális tesztekhez készül, a negyedik pedig már nullszéria-példánynak lesz tekinthető. Sőt, mi több, ez utóbbit egyenesen az első megrendelőnek szánja a gyártó.
L-39NG | Fotó: AREO Vodochody ,
Giuseppe Giordo, az Aero Vodochody elnöke elmondta: előrehaladott tárgyalásokat folytatnak több potenciális vásárlóval a világ minden tájáról, így nagy eséllyel még idén megrendelés születhet a típusra. Az L-39NG elsősorban azon országoknak lehet kiváló üzlet, amelyek már most is üzemeltetik az Albatrost. Ilyen nemzetből, illetve légierőből pedig közel 60 található világszerte, állományukban nagyjából 600 repülőképes L-39-essel. Ezek leváltására, vagy adott esetben modernizálására tökéletes választás az L-39NG.
Az új változat a hajtóművön kívül elsősorban fedélzeti elektronikáját tekintve újult meg. A pilótafülke műszereit lecserélik és többfunkciós, nagyméretű kijelzőket szerelnek be, és “virtuális képességekkel” növelik a képzés hatékonyságát. A sárkányszerkezethez is hozzányúltak, az L-39NG új, korszerű struktúrájú szárnyakat kap, mely könnyebb, de nagyobb élettartamot biztosít. Emellett egy darabból készült kabintetőt is kap a növendék a jobb kilátás érdekében.
Forrás: AERO Vodochody ,
A most készülő L-39NG-k közül az első várhatóan 2019-ben emelkedhet a levegőbe, és a gyártó szerint addigra a szükséges tanúsítványokat is megszerzik majd. Ezt követően, 2020-ban kezdhetik el teljesíteni a megrendeléseket, amennyiben addigra érkeznek.
Végrehajtotta szűzfelszállását az M-345HET első prototípusa
Ismét levegőben a “kalapácsfejű” UAV
pöcshuszár | 2019. September 27. 15:47:58
Vedd észre hogy a nemzetközi pilótaképzés vonalon erős túlkínálat és verseny van.
Miért, kerekes, teherautó alvázas 155mm-es tüzérségből nincs? (Ceasar, ATMOS, Archer, Dana, Zuzanna 2, Nora,) És akkor még a harcjármű alapúakat nem is soroltam!
Mégis csatlakoztunk az EVA projekthez. Meg az olaszok is...
rudi | 2019. September 27. 17:44:19
Én tényleg nem értem hogy lehet egy tüzérségi fegyver vásárlási projektet (amiben legfeljebb egy követelmény listával veszünk részt) egy pilóta képző iskolához hasonlítani (ahol ott vannak a növendékeink az oktatóink és esetleg a gépeink is)
Ezt a gondolatmenetet szimplán nem értem...
Az egyik egy eszköz beszerzés, a másik egy képzési szolgáltatás.
Az egyikre már most is van egy bevált megoldás, a másik egy teljesen új eszköz kategória a MH ben.
Én semmiféle hasonlóságot nem vélek felfedezni a két üzlet között, legfeljebb annyit hogy végeredméntben mindkettő pénzbe kerül.
Ha gondolod próbáld elmagyarázni hogy miért nekünk kéne szívességet tenni a Cseheknek azzal hogy megmentjük (megpróbáljuk megmenteni) az iskola repülőgép gyártásukat?
A Janes cikkben ráadásul a Lengyeleket is hozzácsapják a businesshez akiknek már van 16 eltérő tipusú gépük és oszlopos tagjai egy másik képzési programnak.
Szerinted komoly hogy majd a Csehek kedvéért eladják az M346-kat kilépnek IFTS ből és csatlakoznak a Cseh programhoz?
tonyo | 2019. September 27. 17:57:58
Mér', az EVA programban sincs benne minden V4-es ország, nem?
A csehek, szlovákok, magyarok simán tudnának közös pilótaképző programot indítani. Amihez bárki más is csatlakozhat, ha szeretne. De alapvetően egy ilyen program nem azt jelenti, hogy mindenkinek meg kell vennie a gépeket. Sokkal olcsóbb, ha a csehek kifizetik a gépeket, és ők is üzemeltetik, mi pedig repülési időt ill. kiképzőket bérlünk tőlük. Így nem kell ezekre a gépekre külön földi személyzetet, oktatókat tartanunk, valamint nem nekünk kell a 3-4 gép logisztikai üzemeltetésének nyűgjét felvállalni. WIN-WIN szituáció.
A 3 kis országban külön külön szerintem értelmetlen kiképző flottát fenntartani. A 3 országnak szerintem együtt sincs akkora pilótaigénye, mint mondjuk a németeknek, vagy akár a lengyeleknek.
De mondjuk azt el tudnám képzelni, hogy esetleg a svájciakat, osztrákokat be lehetne vonni a dologba.
Az L-39 NG max olyan kicsi, részben tőkeszegény országoknak tudnám elképzelni itt a térségben. Mint a horvátok, szlovének, bulgária, bosznia. Ettől nyugatra attol tartok hogy az Alba nem rug labdába a túlkinálat miatt.
emel | 2019. September 27. 18:15:49
Ránk meg a Szlovákokra még lehet hogy ránk sózzák az L39 NG-t, de a Lengyelek már letették a voksot az M-346 mellett és a legutóbbi hírek szerint a meglévő 12 db mellé még további 4 db gépet vásároltak.
A 16 M346 mellé meg minek még L39?
Mert szerintem az erről történt tárgyalás annyi lehetett, hogy a csehek ajánlgatták megvételre a gépüket, a többiek meg bólogattak hogy oké, meggondoljuk - a lengyelek meg egy szót se szóltak, azt is csöndben csinálták.
pöcshuszár | 2019. September 27. 18:23:49
Ne felejtsd el, hogy Austria hadserege bejelentette, hogy idén kb. Októberben elfogy az idei pénze.
A svájciaknál meg már egyszer tendert nyert a Gripen, ami gyakorlatilag a kategóriája legolcsóbban beszerezhető, és fenntartható gépe. Szóval ezek a népek - bár tud sok pénzük lenni - nem szívesen szórják.
pöcshuszár | 2019. September 27. 18:24:46
És ezért nyilatkozta azt amit, Benkő papa....
pöcshuszár | 2019. September 27. 19:08:35
Pedig nem túl bonyolult. Mivel a PESCO megfinanszírozza a fejlesztés költségeit, így azt már a tényleges beszerzéseknél nem kell kifizetni.
Mennyi is az F-35 ára fejlesztési költségekkel, és anélkül?
A Pesco nem csak eszközfejlesztéseket, de kiképzési programokat is támogat. Jelenleg 5 ilyen program van. Direktben pénzt nem tudnánk gyakorló gépekre, és magunknak ilyen kiképzési programra szerezni. Ha viszont összefogunk és újat hozunk létre, akkor már tudunk támogatást szerezni. Minél több az együttműködő, és a programban közös elem, annál nagyobb az esély a program támogatására.
Ezzel csökkentjük a kiképzés költségeit. Mert vagy a gépeket, vagy az infrastruktúrát, vagy magát a kiképzés költségeit csökkenthetjük.
Magyarán talált pénz.
rudi | 2019. September 27. 20:00:11
Rendben…
Majd szólj ha PESCO kifizette a Magyar vadászpilóta képzés költségeit
pöcshuszár | 2019. September 27. 21:23:18
Úgy nehéz lesz, ha még nincs rá program. De új program csak több EU-s állam összefogásával jöhet létre. Ehhez viszont olyan államok kellenek, akiknek nincs saját programja. Erre kiváló lehetőség lenne a cseh, szlovák, magyar összefogás. Ha mellédobnak egy vadonatúj EU-s gépet is, akkor már lehet jelentkezni a PESCO pénzekre.
Terminator | 2019. December 09. 22:07:13
Capslock27 | 2019. December 10. 09:48:36
Azon gondolkodom, hogy a csehek miert kezdtek bele ebbe a 39NG programba. Miben biztak? Nyilvan lattak a piac tultelitettseget, es lathattak azt is, hogy az elözö, L-159-es kiserletuk is remenytelenul kudarcot vallott. Raadasul a 39NG mar aerodinamikai koncepcioban is reg elavult, ezen a piacon ugysincs eselyuk csak csiszolgatassal, kiallitason se lehet feltunest kelteni ennyivel.
Szoval nem igazan ertem, hogy ebbe a 39NG-be miert kellett meg penzt elegetniuk.
rudi | 2019. December 10. 10:24:01
Minden ország igyekszik valahogy életben tartani a hadiiparát, ami békeidőben nem könnyű, különösen ha repûlőgép gyártásról van szó és egy kicsi Közép.Eu.i országról.
A Csehek szerencséje hogy náluk a repipar hagyományosan igen fejlett és kiterjedt, ezèrt az állam abban bízik hogy az L39 NG programba pumpált pénz végső soron még akkor is hasznosulni fog ha maga az L39 NG nem lesz piaci siker. (értsd: a szakemberek, gyárak megmaradnak, megy a K+F, stb..)
molnibalage | 2019. December 10. 10:32:19
A gép sanszosan filléres egy korszerű Hawk vagy az M.346 Master vagy a Jak-130-hoz képest. Igen, kevesebbet is tud, de ha valakinek erre van igénye...
Egyébként tudtommal van már rá rendelés, szóval nem igazán értem a megjegyezésedet. Úgy kb. 30 darabra. Ok, ez nem több ezer, de hát nem is a teljes VSz + Szovjetunió és 3. világ iskolagépét gyártják vele. Akik L-39 felhasználók voltak, azok sanszosan idővel NG felhasználók lesznek mínusz az USA beleszólása a hajómű miatt.
Viszont mivel ilyen kategóriájú iskolagépet tudtommal nem gyárt az USA nem igazán érdeke keresztbe tenni neki.
Igen, ez a másik fele. A tudás fenntartása is megéri a pénzt.
Capslock27 | 2019. December 10. 21:44:09
Igen, de az L-159-nél is ez volt az alaphelyzet, és akkor még konkurrens tipus is kevesebb volt, sőt a Boeing is segitett műszakilag és lobbyerővel is, mégse jött össze. Azután érzem optimistának, hogy lényegében ugyanazt leporolva próbálnak még egy kört.
De hátha magáncégek is vesznek belőle, nem csak Szenegál.
borisz | 2019. December 12. 12:48:09
Pont ott volt a bökkenő, hogy volt egy csomó részegység az L-159-ben.
kelepisti | 2019. December 12. 13:47:33
Ahogy az L-159-nek úgy az NG-nek sincs létjogosultsága. Nem müszaki repülési üzemeltetési tulajdonságai miatt, hanem szimplán az amerikai hajtómű miatt. Azok az üzemeltetők akik az ALBA-t üzemelteték nem igazán puszipajtásai voltak az USA-nak. Tehát francia, ukrán, orosz stb. hajtóművel és francia, cseh, orosz avionikával simán elladható lett volna. Igy meg nem... (persze 1-2 afrikai ország és 1-2 bepalizott nemzet (pld mi..) vehetünk belőle, de ettől még nem lesz rentábilis a gyártás..
De tovább él a nemzeti repülőgépipar Csehországban...
Terminator | 2020. January 09. 21:38:52
First two years with L-39NG
Terminator | 2020. January 20. 20:53:45
"Senegal is the first customer to buy L39NG.
After two years, negotiations are coming to an end and the agreement should become effective within several weeks.
We are pleased that the negotiations have significantly progressed."
ravenlord | 2020. March 21. 22:17:56
Szlovák L-39ZA négy R-60M légiharc rakétával.
Terminator | 2020. March 21. 22:23:53
Használni is tudta vagy csak ráfüggesztették?
Terminator | 2020. April 02. 20:23:47
Ukránok modernizálták Uganda L-39-eseit...
Gyurma | 2020. April 02. 20:57:38
Meddig lesz repképes?
Terminator | 2020. April 03. 20:19:36
Terminator | 2020. April 04. 17:51:53
"Lelőtték a miszrátai milíciák egyik L39-es típusú harci repülőgépét Abugreinben, Miszrátától 120 kilométerre délre...”
Allesmor Obranna | 2020. April 17. 10:15:03
Amerikai restaurátorok NDK festése.